**Številka: *545641-37/2020 / 1***

**Ljubljana, dne *20.07.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Evropskega parlamenta in Sveta o določitvi upravljalnih, ohranitvenih in nadzornih ukrepov, ki se uporabljajo na območju Konvencije o krepitvi Medameriške komisije za tropske tune, in spremembi Uredbe Sveta (EU) št. 520/2007*

Naslov dokumenta v delovnem jeziku EU: *Proposal for a Regulation of the European Parliament and of the Council laying down management, conservation and control measures applicable in the Inter-American Tropical Tuna Convention area and amending Council Regulation (EU) No 520/2007*

Datum dokumenta: *14.07.2020*

Številka dokumenta: *9549/20*

Medinstitucionalna oznaka: *2020/0139(COD)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Redni zakonodajni postopek*

Faza sprejemanja: *1, obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *julij 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *4.8.2020*

Rok za obravnavo na seji Vlade in njenih odborih: *27.8.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o določitvi upravljalnih, ohranitvenih in nadzornih ukrepov, ki se uporabljajo na območju Konvencije o krepitvi Medameriške komisije za tropske tune, in spremembi Uredbe Sveta (EU) št. 520/2007 - 9549/20, ki se glasi:*

*Republika Slovenija podpira Predlog uredbe Evropskega parlamenta in Sveta o določitvi upravljalnih, ohranitvenih in nadzornih ukrepov, ki se uporabljajo na območju Konvencije o krepitvi Medameriške komisije za tropske tune, in spremembi Uredbe Sveta (EU) št. 520/2007.*

*V zvezi s prenosom pooblastil na Komisijo na podlagi člena 290 Pogodbe o delovanju Evropske unije (PDEU Republika Slovenija izpostavlja pomen predhodnega posvetovanja na strokovni ravni in da se navedena posvetovanja izvajajo v skladu z načeli, določenimi v Medinstitucionalnem sporazumu o boljši pripravi zakonodaje z dne 13. aprila 2016.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Namen predloga je prenos v pravo EU nadzornih, ohranitvenih in upravljalnih ukrepov, ki jih je sprejela Medameriška komisija za tropske tune (ang. Inter-American Tropical Tuna Commission - IATTC), katere pogodbenica je Evropska unija.*

*IATTC je regionalna organizacija za upravljanje ribištva, odgovorna za upravljanje ribolovnih virov tuna in tunu podobnih vrst v vzhodnem Tihem oceanu, kot je navedena v Konvenciji o krepitvi Medameriške komisije za tropske tune, ustanovljeni leta 1949 s Konvencijo med Združenimi državami Amerike in Republiko Kostariko. EU je pogodbenica IATTC od leta 2006, v povprečju ima tri plovila z zaporno plavarico in približno trideset plovil s parangalom, ki delujejo na območju Konvencije IATTC. Glavni staleži, ki jih lovi flota EU, so tropski tuni in mečarice.*

*V Konvenciji IATTC je določeno, da so resolucije, ki jih sprejme IATTC, zavezujoče in da pogodbenice sprejmejo ukrepe, ki so potrebni za zagotovitev izvajanja Konvencije in skladnosti z njo, ter vse ohranitvene in upravljalne ukrepe, sprejete v skladu z njo, vključno s sprejetjem potrebnih zakonov in predpisov. Resolucije IATTC, ki so sicer namenjene predvsem pogodbenicam IATTC, določajo tudi obveznosti za upravljavce (npr. kapitane plovil).*

*IATTC na svojih letnih zasedanjih sprejema nove ukrepe ali spreminja veljavne. Ti ukrepi začnejo veljati v obliki resolucij IATTC 45 dni po sprejetju in po tem, ko izvršilni sekretar IATTC o njih obvesti pogodbenice. Komisija po letnem zasedanju obvesti Svet o ukrepih, ki jih je sprejela IATTC, in načrtovanem datumu začetka njihove veljavnosti.*

*Ta predlog se tako nanaša na ukrepe, ki jih je IATTC sprejela od leta 2008. S predlogom se bo zagotovilo, da je pravo Unije skladno z mednarodnimi obveznostmi, ki jih je sprejela IATTC, in da Unija ravna v skladu z odločitvami, ki jih sprejmejo regionalne organizacije za upravljanje ribištva, katerih pogodbenica je Unija. Gre dopolnitev Uredbe (EU) 2017/2403 o upravljanju zunanjih flot, ki določa, da za ribolovna plovila EU velja sistem izdaje dovoljenj za ribolov regionalne organizacije za upravljanje ribištva v skladu s pogoji in pravili določenih regionalnih organizacij za upravljanje ribištva, ter Uredbe Sveta (ES) št. 1005/2008 o nezakonitem, neprijavljenem in nereguliranem ribolovu. Ta predlog ne zajema ribolovnih možnosti EU, ki jih določi IATTC.*

*Predlog vključuje tudi mehanizem za lažje izvajanje ukrepov IATTC v prihodnosti. Izhajajoč iz dejstva, da zakonodajni postopek, ki je potreben za prenos ohranitvenih in upravljalnih ukrepov, ki jih sprejmejo regionalne organizacije za upravljanje ribištva, v pravo EU, v povprečju traja 18 mesecev od priprave prvega predloga Komisije do sprejetja končnega akta v Svetu in Evropskem parlamentu, se s tem predlogom predlaga prenos določenih pooblasti na Komisijo na podlagi člena 290 Pogodbe o delovanju Evropske unije (PDEU). Gre za spremembe ukrepov, za katere se pričakuje, da bodo pogoste, in da bi se ribiškim plovilom Unije zagotovili enaki pogoji kot plovilom drugih pogodbenic IATTC, na primer: tehnične specifikacije za vrvi za ribolov morskih psov, obrazec deklaracije o pretovarjanju, obdobja zaprtja ribolova, časovni razpored poročanja v zvezi z napravami za zbiranje rib, določbe o konstrukciji in namestitvi naprav za zbiranje rib, roki za zbiranje podatkov, območja in ukrepi za ublažitev za zaščito morskih ptic, prisotnost znanstvenih opazovalcev, informacije v zvezi z regionalnim registrom plovil, napotilo na preglednico zaradi pridobivanja podatkov za ladijske dnevnike in evidence o raztovarjanju, statistični dokument za veleoke tune, roki za poročanje in smernice v zvezi s smrtnostjo želv.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog akta nima vpliva na proračun RS in EU.*

Vpliv na gospodarstvo

*Predlog akta nima vpliva na gospodarstvo.*

Vpliv na javno upravo

*Predlog akta nima vpliva na javno upravo.*

Vpliv na okolje

*Zaradi pristopa zmanjšanega ribolovnega napora v srednje- do dolgoročnem obdobju je predvidoma zmanjšan vpliv na okolje kot posledica prilagoditve ribolova,*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Matija Miklič, Leon Megušar, SPBR***